बेरोजगारों को आवंटित नहीं हुए पक्के खोखे
स्थानीयनिकायों के चुनावों में बेरोजगारों को पक्के खोखे देने के वादे खूब होते हैं। हकीकत में यह वादे फाइलों में ही दफन हो जाते हैं। इन पक्के खोखे मिलने की आस लगाने वाले 5 वर्ष तक नप प्रतिनिधियों की ओर से वादा पूरा करने का इंतजार करते रहते हैं। नगर परिषद हमीरपुर सुजानपुर में तो यह मुद्दे बेहद ज्यादा गर्माते हैं। हमीरपुर में तो तैयार हुए करीब 100 खोखे पिछले लंबे समय से गठित कमेटियों के पास ही घूमते रहे। दरअसल कई परिवार जो रेहड़ी फड़ी लगाते हैं उन्हें वोट की राजनीति में बहला कर प्रत्याशी खूब वादे करते हैं। जीत के बाद उनकी परवाह नहीं।
जिला मुख्यालय स्थित लाखों की लागत से करीब 100 खोखे बस स्टैंड के सामने बाल स्कूल खेल मैदान के एक छोर में एक वर्ष पहले बनकर तैयार हो गए हैं। यह किसे आवंटित होने हैं जिला प्रशासन की गठित कमेटी आज तक पात्रों का चयन नहीं कर पाई। बेरोजगार जो आस लगाए बैठे थे वह भी अब थक हार हार चुके हैं। यही नहीं बस स्टैंड के सामने पुराने खस्ताहाल हो चुके 60 खोखे हैं। उन्हें भी वर्षों से पीछे हटाकर पक्के खोखे बनाने के बारे में आश्वासन ही मिले। उन्हें भी बसाया नहीं जा सका है, जबकि जो 100 खोखे बने हैं उन्हें यह खोखाधारक लेने को राजी नहीं। इनका आकार छोटा होने की बात वह कहते हैं। इन चुनावों में फिर यह मामला गर्माने लगा है।
हर 5 वर्ष बाद बनती है योजना
नगरपरिषद सुजानपुर में तो बस स्टैंड के सामने पक्के खोखे बनाने की योजना हर पांच वर्ष बाद बनने लगती है। चुनावों में यहां रेहड़ी धारकों को खूब लुभाया जाता है। बाद में भूमि चयन की बात कह कर चयनित प्रतिनिधियों का कार्यकाल पूरा हो जाता है। चुनाव घोषित होने से पहले भी टीन के खोखे बनाने के मामले ने खूब तूल पकड़ा था। रातों रात 16 ऐसे खोखे रखे गए, जो बाद में प्रशासन को जब्त करने पड़े थे। अब चूंकि चुनावों की गर्माहट तेज है। ऐसे में इन रेहड़ी फड़ी धारकों को पक्के खोखे देने के खूब वादे उछलने लगे हैं।
चुनाव में ही आती है याद
कुलदीपकुमार का कहना है कि यदि पार्षदों की बैठक में योजना बनाकर बेरोजगारों को बसाने पर कार्य किया जाए तो वही असली जीत होगी। इस पर कार्य ही नहीं हुआ। केवल वादों तक ही कार्य चलाया जाता है। लोगों को चुनावों में जो सक्षम हो उसे ही चयनित करना चाहिए। अजय शर्मा, प्रवीण राणा, रजत ठाकुर, नीरज शर्मा का कहना है कि खोखे बनाने के आश्वासन नहीं हकीकत में कार्य को अमलीजामा पहनाने वाले प्रत्याशियों की परख जरूरी है। प्रत्याशिशें को चुनावों में ही गरीब, बेरोजगारों की याद आती है।
हमीरपुर: बस स्टैंड के सामने बने खोखे जो अभी तक आवंटित नहीं हुए हैं
hin_Deva hin_Deva hin_Deva hin_Deva hin_Deva hin_Deva hin_Deva hin_Deva